Mifɔlɔi Lɛ Heee Mi Amɛyeee | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Baoule Bashkir Belize Kriol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatia Czech Dangme Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Iloko Indonesia Isoko Italia Japan Kamba Kannada Kazakh Kazakh (Arabic) Kinyarwanda Kirghiz Kirundi Korea Kurdish Kurmanji (Caucasus) Kurdish Kurmanji (Cyrillic) Lingala Lithuania Luo Macedonia Malagasy Malay Malayalam Malta Mam Mambwe-Lungu Maya Mongolia Moore Myanmar Ndebele (Zimbabwe) Nepali Norway Nzema Pangasinan Papiamento (Curaçao) Persia Poland Portugal (Portugal) Portuguese (Brazil) Quichua (Imbabura) Romania Russia Samoa Serbia (Roma) Serbian (Cyrillic) Seychelles Creole Shona Sinhala Slovak Slovenia Solomon Islands Pidgin Spania Sunda Swahili Sweden Tagalog Tamil Tatar Telugu Tetun Dili Thailand Tigrinya Tsonga Turkey Twi Ukrain Urhobo Uzbek Uzbek (Roman) Valencian Vietnam Xhosa Yoruba Zulu\nKɛ́ ofɔlɔi baahe bo amɛye lɛ, esa akɛ ofee nibii ni tsɔɔ akɛ abaanyɛ amu afɔ̃ onɔ. Kɛ́ oyeɔ mlai ni ofɔlɔi woɔ bo lɛ anɔ lɛ, etamɔ nɔ ni oowo nyɔmɔ ko ni ohiɛ. Ohiɛ ofɔlɔi toiboo he nyɔmɔ, no hewɔ lɛ, nyɔmɔ nɛɛ ni obaaya nɔ ‘owo’ lɛ baahã ‘amɛjwere’ bo (loo amɛhã bo heyeli) babaoo. Yɛ gbɛ kroko nɔ lɛ, kɛji ofee nibii ni hãaa amɛhe bo amɛye lɛ, no lɛ kɛ́ amɛgbɔ heyeli ni amɛhã bo lɛ nɔ lɛ, kaahã efee bo naakpɛɛ.’\nEbaahe be dani ofɔlɔi baahe bo amɛye. Esa akɛ otsu nitsumɔi ni ofɔlɔi kɛwoɔ odɛŋ be fɛɛ be lɛ dani amɛbaahã bo heyeli babaoo.\nSANE NI BA DIƐŊTSƐ: “Be ni miji oblanyo lɛ, mile nɔ tuuntu ni mifɔlɔi taoɔ akɛ mafee, no hewɔ lɛ, mikwaa mifeɔ tamɔ nɔ ni miifee, shi yɛ anɔkwale mli lɛ, mifeɔ nɔ ni mi diɛŋtsɛ misumɔɔ lɛ yɛ teemɔ mli. Enɛ hã ewa kɛhã mifɔlɔi akɛ amɛbaahe mi amɛye. Sɛɛ mli lɛ, miyɔse akɛ, gbɛ kome pɛ yɔɔ ni manyɛ matsɔ nɔ maná heyeli babaoo, no ji ni maye anɔkwa. Esa akɛ oye anɔkwa dani ahe bo aye.”​—Craig.\nWiemɔ anɔkwale, kɛ́ nakai feemɔ wa po. Mɔ fɛɛ mɔ tɔ̃ɔ, shi kɛ́ otɔ̃ ni omale kɛtsĩmɔ nɔ (loo oshiu anɔkwalei komɛi anɔ) lɛ, ofɔlɔi heŋ bo amɛyeŋ dɔŋŋ. Yɛ gbɛ kroko nɔ lɛ, kɛ́ ofee nibii ni tsɔɔ akɛ oyeɔ anɔkwa lɛ, ofɔlɔi náa hekɛnɔfɔɔ yɛ omli, amɛbaana akɛ oda, ni okpɛlɛɔ otɔmɔi anɔ. Gbɔmɔ ni tamɔ nɛkɛ aheɔ ayeɔ.\n“Kɛ́ otɔ̃ lɛ, no etsɔɔɔ akɛ aheŋ bo ayeŋ, moŋ lɛ, kɛ́ otɔ̃ɔ ni okɛtoɔ lɛ, aheŋ bo ayeŋ.”​—Anna.\nBiblia lɛ kɛɔ akɛ: “Wɔmiisumɔ ni wɔye anɔkwa yɛ nibii fɛɛ ni wɔfeɔ lɛ amli.”​—Hebribii 13:18.\nKɛhã he susumɔ: Kɛ́ ofɔlɔi bi bo akɛ nɛgbɛ oyaa ni mɛni oyaafee yɛ jɛmɛ lɛ, ani okɛɔ amɛ anɔkwale lɛ fɛɛ. Loo kɛ́ amɛbi bo akɛ nɛgbɛ otee ni mɛni oyafee yɛ jɛmɛ lɛ, ani okɛɔ amɛ anɔkwalei lɛ fɛɛ aloo okɛ ekomɛi teɔ?\nTsu osɔ̃i ahe nii. Bo mlai ni ofɔlɔi ewo yɛ shĩa lɛ fɛɛ toi. Tsu shĩa nitsumɔi ni akɛhã bo lɛ fɛɛ. Ye obe nɔ be fɛɛ be. Kɛ́ ahã bo nifeemɔ ko yɛ skul lɛ, bo diɛŋtsɛ feemɔ. Ye be ni ato ahã bo akɛ esa akɛ okɛhi shĩa lɛ nɔ.\n“Kɛ́ ofɔlɔi ŋmɛ bo gbɛ ni okɛ onanemɛi je kpo, shi amɛkɛɛ bo akɛ esa akɛ be ni abaatswa gbɛkɛ 9:00 lɛ oyɛ shĩa, ni oba shĩa 10:30 lɛ, no lɛ be kroko kɛ́ okɛɛ amɛ akɛ ootao okɛ onanemɛi lɛ aje kpo lɛ, amɛŋmɛŋ bo gbɛ!”​—Ryan.\nBiblia lɛ kɛɔ akɛ: “Mɔ fɛɛ mɔ baatere lɛ diɛŋtsɛ ejatsu ni ji esɔ̃.”​—Galatiabii 6:5, shishigbɛ niŋmaa.\nKɛhã he susumɔ: Ani ale bo akɛ mɔ ko ni yeɔ be nɔ, mɔ ko ni gbeɔ eshĩa nitsumɔ naa mra, kɛ mɔ ko ni yeɔ mla nɔ​—kɛ́ onyaaa he po?\nToo otsui shi. Kɛ́ ofee nɔ ko ni efite hekɛnɔfɔɔ ni ofɔlɔi yɔɔ yɛ omli lɛ, ebaahe be dani amɛbaahe bo amɛye ekoŋŋ. Shi ná tsui ni omɛ.\n“Be ni mida kɛshɛ he ko ni mifɔlɔi hãaa mafee nibii komɛi ni mikpaa gbɛ akɛ amɛbaahã mafee lɛ, egba minaa waa. Miyɔseee akɛ kɛ́ mɔ ko eda yɛ afii amli lɛ, no etsɔɔɔ doo akɛ ejwɛŋmɔ esa. Mibi mifɔlɔi ni amɛhã mi hegbɛ koni mahã amɛna akɛ, amɛbaanyɛ amɛmu amɛfɔ̃ minɔ. Ehe mi be, shi minyɛ mitsu he nii. Mina akɛ mɔ ko nifeemɔi anɔ adamɔɔ amuɔ afɔ̃ɔ enɔ, shi jeee afii abɔ ni eye lɛ nɔ.”​—Rachel.\nBiblia lɛ kɛɔ akɛ: “Nyɛyaa nɔ nyɛkaa bɔ ni nyɛji diɛŋtsɛ lɛ nyɛkwɛa.”​—2 Korintobii 13:5.\nKɛhã he susumɔ: Kɛ́ ootao ni ofɔlɔi ahe bo amɛye (loo amɛhe bo amɛye ekoŋŋ) lɛ, mɛɛ nibii komɛi obaanyɛ ofee koni okɛhã amɛna ‘bɔ ni oji diɛŋtsɛ’?\nŊaawoo: Okɛ oti ko ama ohiɛ akɛ obaaye obe nɔ, obaagbe oshĩa nitsumɔi anaa mra, obaahi shĩa yɛ be ni ato ahã bo lɛ naa, loo obaafee nɔ kroko. Hã ofɔlɔi ale yiŋ ni okpɛ lɛ, ni obi amɛ ni amɛtsɔɔ bo nɔ ni amɛbaasumɔ ni ofee koni amɛhe bo amɛye. No sɛɛ lɛ, miamɔ ohiɛ ni okɛ Biblia mli ŋaawoo ni nyiɛ sɛɛ nɛɛ atsu nii, ekɛɛ: ‘Nyɛjiea subaŋ momo lɛ ni kɛ nyɛtsutsu jeŋba lɛ kpãa gbee lɛ nyɛshɛa nyɛfɔa.’ (Efesobii 4:​22) Be baashɛ ni ofɔlɔi baana akɛ oofee tsakemɔ!\n“Kaabu hekɛnɔfɔɔ ni ofɔlɔi ená yɛ omli lɛ akɛ nɔ ko flɛflɛ. Hã amɛle nɔ ni yaa nɔ yɛ oshihilɛ mli. Bi amɛ jwɛŋmɔ yɛ nibii ni ofeɔ lɛ ahe. Kɛ́ amɛna akɛ ookpɛ yiŋ kpakpai lɛ, hekɛnɔfɔɔ ni amɛyɔɔ yɛ omli lɛ mli baawa.”​—Phoebe.\n“Onifeemɔ baahã ahe bo aye. Kɛ́ ofɔlɔi heee bo amɛyeee lɛ, bei pii lɛ, yiŋtoo ko hewɔ amɛfeɔ nakai lɛ. Kɛ́ amɛná hekɛnɔfɔɔ yɛ omli lɛ, no etsɔɔɔ akɛ ohiɛ kɛkɛ amɛtaoɔ amɛsa hewɔ amɛfeɔ nakai lɛ. Amɛyɛ nɔmimaa akɛ obaakpɛ yiŋ ni nilee yɔɔ mli.”​—Kyle.\n“Okɛ ofɔlɔi awie anɔkwale be fɛɛ be, ni okɛ amɛ agba nɔ fɛɛ nɔ ni yɔɔ otsui mli lɛ he sane. Kaashiu amɛ nɔ ko nɔ, ní eba lɛ akɛ amɛbaabi bo saji aahu dani owie anɔkwale. Kɛɛmɔ amɛ nɔ fɛɛ nɔ. Kɛ́ ogba amɛ anɔkwale lɛ fɛɛ lɛ, amɛbaaná hekɛnɔfɔɔ yɛ omli.”​—Cortlan.\n“Feemɔ nɔ ni sa akɛ ofee dani akɛɛ bo. Kaamɛ ni amɛkɛɛ bo ni ofee shĩa nɔ ko dani ofee, ni feemɔ fe bɔ ni amɛkpaa gbɛ lɛ po. Ba shĩa dani be ni ato ahã bo lɛ ashɛ. Gbɛ ni hi fe fɛɛ ni obaanyɛ otsɔ nɔ ohã mɛi aná hekɛnɔfɔɔ yɛ omli ji ni obaafee nibii ni baahã ahe bo aye.”​—Rachel.\nKɛmaje Mɔ Ko Kɛmaje Mɔ Ko Mɛni Mafee Koni Mifɔlɔi Ahe Mi Amɛye?\nMɛni Esa Akɛ Mafee Koni Maná Heyeli Babaoo?